Szám: 1-3/2023.

21. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. március 29-i rendes, nyilvános ülésére**

**Tárgy:** Közoktatási intézmények átszervezésével kapcsolatos vélemény kialakítása

**Tisztelt Képviselő-testület!**

A Zalaegerszegi Tankerületi Központ igazgatója a 2023. március 09-én kelt átirataiban megkeresésekkel fordult Zalaszentgrót Város Önkormányzata felé köznevelési intézmények - alábbiakban részletezett - tervezett átszervezésével kapcsolatban. A megkeresések jelen előterjesztés 1. számú mellékletét képezik.

**I.** **Deák Ferenc Általános Iskola és Gimnázium** (8790 Zalaszentgrót, Kossuth Lajos u. 11.)

**I.1. Az átszervezés kategóriája:** 16.7 sni ellátáshoz kapcsolódó fogyatékosságtípus felvétele

**Érintett feladatellátási hely:** Deák Ferenc Általános Iskola és Gimnázium, 8790 Zalaszentgrót, Kossuth Lajos utca 11.

**Az átszervezés leírása:**

Az érintett feladatellátási hely általános iskolai, illetve gimnáziumi nevelés-oktatási alapfeladatának bővítése autizmus spektrumzavar, beszédfogyatékos fogyatékosságtípusok felvételével.

**I.2. Az átszervezés kategóriája:** 16.7 sni ellátáshoz kapcsolódó fogyatékosságtípus felvétele.

**Érintett feladatellátási hely:** Deák Ferenc Általános Iskola és Gimnázium, 8790 Zalaszentgrót, Ifjúság utca 2.

**Az átszervezés leírása:**

Az érintett feladatellátási hely általános iskolai nevelés-oktatási alapfeladatának bővítése autizmus spektrumzavar, beszédfogyatékos fogyatékosságtípusok felvételével.

**II.** **Zalaszentgróti Erkel Ferenc Alapfokú Művészeti Iskola** (8790 Zalaszentgrót, Ifjúság u. 2.)

**II.1. Az átszervezés kategóriája:** 16.7 sni ellátáshoz kapcsolódó fogyatékosságtípus felvétele.

**Érintett feladatellátási hely:** Zalaszentgróti Erkel Ferenc Alapfokú Művészeti Iskola Batthyány utcai Telephelye, 8790 Zalaszentgrót, Batthyány Lajos utca 9.

**Az átszervezés leírása:** Az érintett feladatellátási hely által ellátott alapfokú művészetoktatás alapfeladat bővítése beszédfogyatékos, egyéb pszichés fejlődési zavarral, súlyos tanulási, figyelem- vagy magatartásszabályozási zavarral küzdő fogyatékosságtípusok felvételével.

**II.2. Az átszervezés kategóriája:** 8.18 a többi tanulóval együtt nevelhető, oktatható sni-s tanulók nevelése-oktatásának felvétele

**Érintett feladatellátási hely:** Zalaszentgróti Erkel Ferenc Alapfokú Művészeti Iskola, 8790 Zalaszentgrót, Ifjúság utca 2.

**Az átszervezés leírása:** Az érintett feladatellátási hely alapfokú művészetoktatási alapfeladatának bővítése a többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatásának következők szerinti felvétele alapján: mozgásszervi fogyatékos; beszédfogyatékos; egyéb pszichés fejlődési zavarral; súlyos tanulási, figyelem- vagy magatartásszabályozási zavarral küzdők; értelmi fogyatékos- enyhe értelmi fogyatékos; érzékszervi fogyatékos, hallási fogyatékos, látási fogyatékos; nappali rendszerű; felvehető maximális tanulói létszáma: 10 fő.

Az intézményátszervezések eljárásrendjét a nemzeti köznevelésről szóló 2011. évi CXC. törvény (a továbbiakban: Nkt.) 83-84. §-ai tartalmazzák.

Az Nkt. 83. § (2) bekezdés a) pontja értelmében a fenntartó e törvényben foglalt keretek között – a tankerületi központ, valamint az állami felsőoktatási intézmény által fenntartott köznevelési intézmény kivételével – dönt a köznevelési intézmény létesítéséről, nevének megállapításáról, gazdálkodási jogköréről, átszervezéséről, megszüntetéséről, alapfeladatának módosításáról, fenntartói jogának átadásáról.

Az Nkt. 83. § (3) bekezdés b) pontja értelmében a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a (4) bekezdésben foglaltak véleményét. Az Nkt. 83. § (4) bekezdés h) pontja a vagyonkezelésében levő ingatlan tulajdonos önkormányzata véleményének beszerzését írja elő.

A Zalaegerszegi Tankerületi Központ a fentiek alapján kéri, hogy a 2023. évi intézményátszervezéssel érintett köznevelési intézmény átszervezési javaslatát, önkormányzati hatáskörben véleményezze a Képviselő-testület.

A Szociális és Humán Ügyek Bizottsága az előterjesztést a 2023. március 23-i ülésén megtárgyalta, az 15/2023. (III. 23.) számú határozatával az átszervezést nem támogatja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzata Képviselő-testülete a Deák Ferenc Általános Iskola és Gimnázium (8790 Zalaszentgrót, Kossuth Lajos u. 11.) fenntartó által tervezett alábbi átszervezéseit:

**I.** Deák Ferenc Általános Iskola és Gimnázium (8790 Zalaszentgrót, Kossuth Lajos u. 11.)

**- Az átszervezés kategóriája:** 16.7 sni ellátáshoz kapcsolódó fogyatékosságtípus felvétele

**- Érintett feladatellátási hely:** Deák Ferenc Általános Iskola és Gimnázium, 8790 Zalaszentgrót, Kossuth Lajos utca 11.

**- Az átszervezés kategóriája:** 16.7 sni ellátáshoz kapcsolódó fogyatékosságtípus felvétele

**- Érintett feladatellátási hely:** Deák Ferenc Általános Iskola és Gimnázium, 8790 Zalaszentgrót, Ifjúság utca 2.

**II.** Zalaszentgróti Erkel Ferenc Alapfokú Művészeti Iskola (8790 Zalaszentgrót, Ifjúság u. 2.)

**- Az átszervezés kategóriája:** 16.7 sni ellátáshoz kapcsolódó fogyatékosságtípus felvétele

**- Érintett feladatellátási hely:** Zalaszentgróti Erkel Ferenc Alapfokú Művészeti Iskola Batthyány utcai Telephelye, 8790 Zalaszentgrót, Batthyány Lajos utca 9.

**- Az átszervezés kategóriája:** 8.18 a többi tanulóval együtt nevelhető, oktatható sni-s tanulók nevelése-oktatásának felvétele

**- Érintett feladatellátási hely:** Zalaszentgróti Erkel Ferenc Alapfokú Művészeti Iskola, 8790 Zalaszentgrót, Ifjúság utca 2.

a Szociális és Humán Ügyek Bizottsága 15/2023. (III. 23.) számú határozata alapján nem támogatja.

Zalaszentgrót Város Önkormányzata Képviselő-testülete felkéri Baracskai József polgármestert, hogy gondoskodjon a Zalaegerszegi Tankerületi Központ igazgatójának értesítéséről.

**Határidő:** azonnal

**Felelős:** Baracskai József polgármester

**Zalaszentgrót**, 2023. március 24.

|  |  |
| --- | --- |
|  | **Baracskai József**  polgármester |

A határozati javaslat a törvényességi követelményeknek megfelel.

|  |  |
| --- | --- |
|  | **Dr. Simon Beáta**  jegyző |