**Zalaszentgrót Város Önkormányzata Képviselő-testületének 9/2023. (III. 30.) önkormányzati rendelete**

**A településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017. (III. 31.) önkormányzati rendelet módosításáról**

Zalaszentgrót Város Önkormányzata Képviselő-testülete a településkép védelméről szóló 2016. évi LXXIV. törvény 12. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

A Zalaszentgrót Város Önkormányzata Képviselő-testületének 9/2017. (III. 31.) önkormányzati rendelete a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017 (III.31.) önkormányzati rendelet bevezető része helyébe a következő rendelkezés lép:

„Zalaszentgrót Város Önkormányzatának Képviselő-testülete a településkép védelméről szóló 2016. évi LXXIV. törvény 12. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:”

**2. §**

A Zalaszentgrót Város Önkormányzata Képviselő-testületének 9/2017. (III. 31.) önkormányzati rendelete a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017 (III.31.) önkormányzati rendelet 1. §-a helyébe a következő rendelkezés lép:

**„1. §**

A Zalaszentgrót Város településterveinek - fejlesztési terv és rendezési terv együttesen -***,*** településképi arculati kézikönyvének és településkép védelméről szóló rendeletének készítésének és azok módosításának partnerségi egyeztetése a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (továbbiakban: Kormányrendelet), valamint e rendelet szerinti partnerségi egyeztetés szabályai szerint történik.”

**3. §**

(1) A Zalaszentgrót Város Önkormányzata Képviselő-testületének 9/2017. (III. 31.) önkormányzati rendelete a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017 (III.31.) önkormányzati rendelet 3. § a) pontja helyébe a következő rendelkezés lép:

*(A polgármester a koncepció, a stratégia, a településrendezési eszközök, a kézikönyv és a településképi rendelet készítése és módosítása során a széleskörű nyilvánosság biztosítása érdekében a társadalmi bevonás keretében az alábbiak szerint tájékoztatja a partnereket:)*

„*a)* a Zalaszentgróti Közös Önkormányzati Hivatal (a továbbiakban: Hivatal) hirdetőtábláján,”

(2) A Zalaszentgrót Város Önkormányzata Képviselő-testületének 9/2017. (III. 31.) önkormányzati rendelete a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017 (III.31.) önkormányzati rendelet 3. § c) pontja helyébe a következő rendelkezés lép:

*(A polgármester a koncepció, a stratégia, a településrendezési eszközök, a kézikönyv és a településképi rendelet készítése és módosítása során a széleskörű nyilvánosság biztosítása érdekében a társadalmi bevonás keretében az alábbiak szerint tájékoztatja a partnereket:)*

„*c)* Zalaszentgrót Város Önkormányzatának (a továbbiakban: Önkormányzat) hivatalos honlapján.”

**4. §**

A Zalaszentgrót Város Önkormányzata Képviselő-testületének 9/2017. (III. 31.) önkormányzati rendelete a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017 (III.31.) önkormányzati rendelet 5. § (3) bekezdése helyébe a következő rendelkezés lép:

„(3) Az érintett képviselő-testületi határozatok a vonatkozó ügyiratban kerülnek elhelyezésre.”

**5. §**

A Zalaszentgrót Város Önkormányzata Képviselő-testületének 9/2017. (III. 31.) önkormányzati rendelete a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017 (III.31.) önkormányzati rendelet 7. §-a helyébe a következő rendelkezés lép:

**„7. §**

(1) Jelen rendelet a kihirdetését követő napon lép hatályba, rendelkezéseit az 1. §-ban meghatározott dokumentumok készítésének és módosításának a jelen rendelet hatályba lépését követően indult egyeztetési eljárásai során kell alkalmazni.

(2) E rendeletnek a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017. (III. 31.) önkormányzati rendelet módosításáról szóló 9/2023. (III. 30.) rendelettel (a továbbiakban Mód.Ör.) módosított rendelkezéseit a Mód.Ör. hatálybalépésekor folyamatban lévő ügyekben is alkalmazni kell.”

**6. §**

Hatályát veszti a Zalaszentgrót Város Önkormányzata Képviselő-testületének 9/2017. (III. 31.) önkormányzati rendelete a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017 (III.31.) önkormányzati rendelet

*a)* 3. § b) pontja,

*b)* 3. § d) pontja,

*c)* 4. §-a,

*d)* 6. §-a.

**7. §**

Ez a rendelet 2023. április 1-jén lép hatályba.

|  |  |
| --- | --- |
| **Baracskai József**  polgármester | **Dr. Simon Beáta**  jegyző |

A rendelet 2023. március 30. napján kihirdetésre került.

|  |  |
| --- | --- |
|  | **Dr. Simon Beáta**  jegyző |

Általános indokolás

A településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet partnerségi egyeztetésről szóló 29-31. §-ai a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (továbbiakban: Kormányrendelet) értelmében a 2022. július 1. után indult eljárások esetében hatályukat vesztették, mellyel egyidejűleg a Kormányrendelet partnerségi eljárással kapcsolatos rendelkezései hatályba léptek.

A Kormányrendelet jelentős mértékben újra szabályozta a településtervek, a településképi arculati kézikönyv, valamint a településkép védelméről szóló rendelet készítésének és módosításának folyamatát, mely keretén belül a partnerséggel kapcsolatos előírások is megváltoztak, így ezek alapján szükséges az önkormányzati rendelet módosítása.

Részletes indokolás

**Az 1. §-hoz**

A jogalkotásról szóló 2010. évi CXXX. törvénynek való megfelelést szolgálja a módosítás.

**A 2. §-hoz**

A Kormányrendelet a tervek megnevezését módosította, mely új megnevezések a helyi rendeletbe átvezetésre kerülnek.

**A 3. §-hoz**

A partnerek tájékoztatásának módja egyszerűsödik, az ezzel kapcsolatos változások szerint módosul a bekezdés.

**A 4. §-hoz és a 6. §-hoz**

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet szabályozza a vélemények megadásának módját, határidejét, a vélemények elfogadásának rendjét, így azt e rendeletben nem szükséges részletezni. A vélemények nyilvántartásáról a Korm.rendelet nem rendelkezik, így a vonatkozó előírásokat e rendeletben határozzuk meg.

**Az 5. §-hoz**

A módosításban fontos rendelkezni a módosított rendelkezések folyamatban lévő eljárások során történő alkalmazásáról.

**A 7. §-hoz**

Hatályba léptető rendelkezést tartalmaz.