Szám: 1-3/2023.

22. sz. napirendi pont

**ELŐTERJESZTÉS**

**Zalaszentgrót Város Önkormányzata Képviselő-testületének**

**2023. március 29-i rendes, nyilvános ülésére**

**Tárgy**: Döntés SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság alapításáról

**Tisztelt Képviselő-testület!**

A kötelező önkormányzati feladatok ellátásának módja tekintetében a helyi önkormányzatok alapvetően szervezetalakítási szabadsággal rendelkeznek, azaz költségvetési intézményt hozhatnak létre, gazdasági társaságot alapíthatnak és meghatározott feladatokra ellátási szerződést köthetnek. Törvény előírhatja továbbá, hogy meghatározott közszolgáltatást kizárólag erre a célra alapított költségvetési szerv, olyan állami vagy legalább többségi önkormányzati tulajdonban álló, jogi személyiséggel rendelkező gazdasági [társaság](https://optijus.hu/optijus/lawtext/1-A1100189.TV?tkertip=4&tsearch=t%25c3%25a1rsas%25c3%25a1g%2A&page_to=-1#ws10), amelyben az állam vagy az önkormányzat legalább többségi befolyással bír vagy e gazdasági [társaság](https://optijus.hu/optijus/lawtext/1-A1100189.TV?tkertip=4&tsearch=t%25c3%25a1rsas%25c3%25a1g%2A&page_to=-1#ws11) legalább többségi tulajdonában álló és legalább többségi befolyása alatt álló jogi személyiséggel rendelkező gazdasági [társaság](https://optijus.hu/optijus/lawtext/1-A1100189.TV?tkertip=4&tsearch=t%25c3%25a1rsas%25c3%25a1g%2A&page_to=-1#ws12) vagy önkormányzati társulás láthat el. A feladatfinanszírozási rendszer keretében az Országgyűlés a központi költségvetésről szóló törvényben meghatározott módon a helyi önkormányzatok

*a)* kötelezően ellátandó, törvényben előírt egyes feladatainak - felhasználási kötöttséggel - a feladatot meghatározó jogszabályban megjelölt közszolgáltatási szintnek megfelelő ellátását feladatalapú támogatással biztosítja, vagy azok ellátásához a feladat, a helyi szükségletek alapján jellemző mutatószámok, illetve a lakosságszám alapján támogatást biztosít,

*b)* az *a)* pontba nem tartozó feladatainak ellátásához felhasználási kötöttséggel járó, vagy felhasználási kötöttség nélküli támogatást nyújthat.

Zalaszentgrót Város Önkormányzata Képviselő-testülete a 16/2023. (II. 15) számú határozatában egyetértett azzal, hogy Zalaszentgrót városközponti és városrészi zöldterületeire vonatkozó feladatellátás közvetlen kiszervezése lehetőségét meg kell teremteni. Nevezetesen ezen közvetlen szerződés megkötésének lehetősége elsősorban olyan új gazdasági társaság alapítását jelenti, amely esetében megteremthetők az in-house beszerzés feltételei, melyről a 2023. február 15-i ülésen tárgyalt napirendi pont részletes tájékoztatást tartalmazott.

A kötelező feladatok ellátására alapítandó céggel szemben további fontos elvárás a működtetésében a megfelelő gazdaságossági és hatékonysági feltételek megteremtése, nevezetesen, olyan feladatok koncentrálása, amely hosszútávon garantálja a jogszerű működést és a meglévő önkormányzati források biztosítása mellett a gazdasági, vállalkozási szemlélet integrálásával fejlesztési lehetőségek bővítését is eredményezi. A fenti elvárások megvalósítása érdekében a város közterületeinek és zöldterületeinek fenntartására megoldást jelent egy új gazdasági társaság alapítása. A város működésének átfogó értékelése során azonban további, elsősorban kötelező feladatok kiszervezésének lehetősége is felmerült lehetséges alternatívaként, amit a képviselő-testület a városi művelődési központ átszervezésének előterjesztése keretében tárgyalt.

A helyi önkormányzatok számára számos kötelező feladat került meghatározásra, melynek ellátásához és költségeinek finanszírozásához jogosult központi költségvetési forrásra. A kötelező önkormányzati feladatokat nevesíti többek között Magyarország helyi önkormányzatairól szóló 2011. évi CLXXXIX. (a továbbiakban: Mötv.). A Mötv. rendelkezései értelmében a helyi önkormányzat ellátja a törvényben meghatározott kötelező és az általa önként vállalt feladat- és hatásköröket. A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a településüzemeltetés keretében a közparkok és egyéb közterületek kialakítása és fenntartása, illetve a kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása.

A gyakorlati és szabályozási kihívásoknak megfelelve egyre több önkormányzat helyezi át kötelező vagy önként vállalt feladatait optimalizált, erőforrásokat jól felhasználó saját tulajdonú gazdasági társaságba. Sőt egyre több esetben látható, hogy a kulturális szolgáltatások helyi szinten történő megszervezésében egyre nagyobb szerepet kap a gazdasági társasági forma.

Városunk közművelődési vívmányainak és az egyetemes kultúra értékeinek gondozását évtizedek óta a Városi Művelődési Központ látja el. Az intézmény mindamellett, hogy egy kulturális „szolgáltató" központ, a városban meglévő civil, művészeti, kulturális hagyományokat, eredményeket is hivatott megőrizni, támogatni, de járásközponti kulturális szerepet is betölt. Az önkormányzat alapfeladata a település közművelődésének megfelelő biztosítása, működtetése. Jelenleg elsősorban önkormányzati intézményi formában valósul meg ez a cél. Ezen költségvetési intézményi forma azonban nem képes elég gyorsan reagálni a kulturális, gazdasági és társadalmi szférában történő változásokra. Ezért készült jelen javaslat, miszerint az önkormányzat alapítson egy nonprofit gazdasági társaságot, amely kellő rugalmassággal tudja kezelni a közművelődés újabb és újabb kihívásait.

A nonprofit szektor, nevétől eltérően, nem arra hivatott, hogy ne szerezzen profitot, hiszen ez nem is lehetne egy hatékony gazdasági cél. Neve arra utal, hogy egy nonprofit vállalkozás az általa elért profitot nem oszthatja szét tulajdonosai, alapítói, vezetői, tagjai és az irányító testület tagjai között. Felhasználhatja viszont tevékenységi céljának teljesítésére, fejlesztéseket hajthat végre, vagy éppen további profit elérésére. A profitot, ami keletkezik mindenképp alapküldetés céljára kell felhasználni. Ez mind azt a célt szolgálja, hogy a nonprofit vállalkozások a közjavát szolgálják.. Az önkormányzat törekvése, hogy Zalaszentgrót közművelődését „helyzetbe hozza", amely állapot képes lesz majd többletbevételeket termelni, a jelenlegi önkormányzati támogatás változatlan fenntartása, biztosítása mellett. A nonprofit kft létrehozása a fentiek mellett, azért is indokolt, mert amellett, hogy 100%-os önkormányzati tulajdonban lesz, a költségvetési szervvel ellentétben, rugalmasabb gazdasági és kulturális tevékenységet tud folytatni, a tapasztalatok szerint eredményesebben tud részt venni a különféle pályázatokon, serkenti a közművelődési dolgozók innovációs készségét.

A **100% önkormányzati tulajdonú, nonprofit kft** tehát **ellátná** egyrészt a **város** **közterület és zöldterületek fenntartását**, másrészt a jelenlegi kettős rendszerként működő művelődési központ és marketing iroda feladatainak egyesítésével a könyvtári szolgáltatás biztosításával, a város szerteágazó közművelődésének működtetésével, a városi ünnepségek szervezésével és lebonyolításával, **kulturális**, **kommunikációs és városmarketing feladatokat**. A cég megalakítása lehetővé teszi a fent rögzített feladatok összehangolását, az erőforrásokkal való hatékonyabb gazdálkodást. A hatékonyabb működtetés egyben észszerűbb gazdálkodást, a külső források eredményesebb bevonását, az infrastrukturális és szakmai szabad kapacitás értékesítését, a személyi és szervezeti érdekeltségi rendszer javítását jelent(het)i. A gazdaságosabb és hatékonyabb szervezet működtetésével teljesítmény- és minőségszemléletű szolgáltatás erősödése várható. Az új Kft. piaci szereplővé válik, együttműködhet más, a kulturális versenyszférában működő vállalkozással, külső forrásokat képes bevonni és ezeket visszaforgatni alapfeladatai finanszírozására. A költségvetési intézmények merev gazdálkodásához képest a gazdasági társasági forma rugalmasabb, azonnal tud reagálni a piac kihívásaira, ezért kedvezően hat a szakmai munkára. Az Kft. működése szempontjából - nonprofit szervezet lévén - meghatározó viszont az önkormányzati támogatás, hiszen a tulajdonosi viszony nem változik, a Kft. továbbra is Önkormányzati felelősségvállalás mellett működik. Mint tulajdonos önkormányzatnak elemi érdeke megfelelőképpen finanszírozni a céget. Teljesítmény- és minőségszemléletű szolgáltatás és gazdálkodás alakulhat ki. A jelenlegi helyzetben a művelődési központ Zalaszentgrót kistérségi központként sokoldalú szolgáltatás nyújtására képes. Közel 500 főt befogadó színházteremével a térségben jelentős monopol-helyzetben van a térségi közösségi színtereihez képest. Az új szervezeti rendszerben az önálló gazdálkodás a finanszírozási szerződés szerint a jövőben is változatlanul biztosítható. Számos lehetőség mutatkozik nagyrendezvények, konferenciák, fesztiválok lebonyolításában, melyhez alapvetően egy fiatal, dinamikus, kreatív, szakmailag felkészült dolgozói kollektíva bázisán lehet indulni. A Városi Művelődési Központ kialakított profilját a gazdasági társaságban is meg kell őrizni, szakmai színvonalát tekintve az elért eredményeket kiindulópontként kezelve, folyamatos fejlődést kell elvárni, és ehhez olyan közművelődési megállapodást kell kötni, amely ezt garantálja. A magas színvonalú kulturális szolgáltatásokat, az ingyenes nagyrendezvények lebonyolítását, a civil szervezetek támogatását és segítését, a velük való együttműködést, a gyermek és ifjúsági korosztály művelődési szokásainak formálását továbbra is garantálja az önkormányzat a lakosság számára. Elengedhetetlen természetesen a megújulás a működés tartalmában és színvonalában is, elvárás az innováció, új ötletek, új programok, új lehetőségek megvalósítása, jelentős kulturális szerep kialakítása a térségben. A közművelődési feladatok ellátása a jövőben is az önkormányzat közművelődési rendelete és a közművelődési megállapodás alapján történik.

A gazdasági társaság alapításához társasági szerződés megkötése, egyszemélyes gazdasági társaságnál alapító okirat elfogadása szükséges. A korlátolt felelősségű társaság előre meghatározott összegű törzsbetétekből álló törzstőkével (jegyzett tőkével) alakul, és a tag kötelezettsége a társasággal szemben csak törzsbetétének szolgáltatására és a társasági szerződésben esetleg megállapított egyéb vagyoni hozzájárulás szolgáltatására terjed ki. A társaság kötelezettségeiért - törvényben meghatározott kivétellel - a tag nem felel. Ez megfelel a jogszabályi előírásoknak is, mely szerint az önkormányzat nem kötelező feladatellátása vagy vállalkozói tevékenysége nem veszélyeztetheti a kötelező feladatok ellátását. A pénzügyi ellenőrzések gyakorlatát elfogadva cél az, hogy az önkormányzatok vállalkozási tevékenysége (pl. strandüzemeltetés) ne keveredjen össze a kötelező feladatok ellátására nyújtott állami támogatásokkal, normatívákkal. A nonprofit kft. minimum 3.000.000,-Ft-os törzstőkével alapítható, az alapításhoz a legalacsonyabb törzstőke rendelkezésre bocsátása szükséges. A tervezet szerint a törzstőke 50 %-a apportként kerül biztosításra, a fennmaradó 1,5 millió forint viszont utalásra kerül. Emellett természetesen a cégbejegyzés is költségekkel jár (illeték, közzétételi költség), amelyek fedezetét szintén biztosítani szükséges.

A szervezeti kialakításnál mindenképpen törekedni kell a Szentgrótért Kft. menedzsment szervezet bázisának alapul vételével, következésképpen az első ügyvezető személyére a Szentgrótért Kft. ügyvezetőjére, Tóth István Lajos 8900 Zalaegerszeg, Gábor Áron u. 36. szám alatti lakosra, míg a felügyelő bizottság tagjaira Kiss Imre Béla (8790 Zalaszentgrót, Sportpálya utca 5.), Dr. Dézsenyi Veronika Éva (8793 Tekenye, Tölgyvári utca 35.) és Bali-Gangl Andrea Ilona (8790 Zalaszentgrót, Király utca 12.) szám alatti lakosokra teszem meg a javaslatomat.

A Szociális és Humán Ügyek Bizottsága az előterjesztést a 2023. március 23-i ülésén megtárgyalta, az 17/2023. (III. 23.), 18/2023. (III. 23.), 19/2023. (III. 23.) számú határozataival azt a Képviselő-testületnek elfogadásra javasolja.

A Gazdasági- és Városfejlesztés Bizottság az előterjesztést a 2023. március 23-i ülésén megtárgyalta, az 23/2023. (III. 23.), 24/2023. (III. 23.), 25/2023. (III. 23.) számú határozataival azt a Képviselő-testületnek elfogadásra javasolja.

Kérem a T. Képviselő-testületet, hogy tárgyalja meg az előterjesztést és a határozati javaslatot fogadja el.

**Határozati javaslat:**

1. Zalaszentgrót Város Önkormányzata Képviselő-testülete egyszemélyes alapítóként a társaság legfőbb döntéshozó szerve hatáskörében eljárva a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaságot 8790 Zalaszentgrót, Dózsa György utca 1.szám alatti székhellyel megalapítja az előterjesztés 1. mellékletét képező alapító okirat elfogadásával.

Zalaszentgrót Város Önkormányzata Képviselő-testülete egyszemélyes alapítóként a társaság legfőbb döntéshozó szerveként a társaság törzstőkéjét 3.000.000,-Ft összegben határozza meg oly módon, hogy 1.500.000,-Ft-ot pénzbeli betétként a 2023. évi költségvetés általános fejlesztési tartaléka terhére, míg a fennmaradó 1.500.000,-Ft-ot az előterjesztés 2. mellékletét képező apportlista szerinti eszközök átadásával biztosítja.

Zalaszentgrót Város Önkormányzata Képviselő-testülete a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság alapításához szükséges további költségek finanszírozásához 650.000,-Ft összeget biztosít a 2023. évi költségvetés általános működési tartaléka terhére.

Zalaszentgrót Város Önkormányzata Képviselő-testülete felhatalmazza Baracskai József polgármestert az Alapító Okirat aláírására és a szükséges intézkedések megtételére az új gazdasági társaság Cégbíróságon történő bejegyzése érdekében.

**Határidő:** 2023. június 30.

**Felelős:** Baracskai József polgármester

1. Zalaszentgrót Város Önkormányzata Képviselő-testülete, mint a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság (székhelye: 8790 Zalaszentgrót, Dózsa György utca 1.) legfőbb döntéshozó szerve hatáskörében eljárva úgy dönt, hogy a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság ügyvezetői feladatának ellátásával öt éves határozott időtartamra, 2023. március 29. - 2028. március 28. napjáig Tóth István Lajos 8900 Zalaegerszeg, Gábor Áron u. 36. szám alatti lakost bízza meg.

Zalaszentgrót Város Önkormányzata Képviselő-testülete felhatalmazza Baracskai József polgármestert a szükséges intézkedések megtételére.

**Határidő:** 2023. június 30.

**Felelős:** Baracskai József polgármester

1. Zalaszentgrót Város Önkormányzata Képviselő-testülete, mint a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság (székhelye: 8790 Zalaszentgrót, Dózsa György utca 1.) legfőbb döntéshozó szerve hatáskörében eljárva úgy dönt, hogy a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság felügyelőbizottsága tagjainak öt éves határozott időtartamra, 2023. március 29. - 2028. március 28. napjáig:

- Kiss Imre Béla (8790 Zalaszentgrót, Sportpálya utca 5.),

- Dr. Dézsenyi Veronika Éva (8793 Tekenye, Tölgyvári utca 35.)

- Bali-Gangl Andrea Ilona (8790 Zalaszentgrót, Király utca 12.)

szám alatti lakosokat bízza meg.

Zalaszentgrót Város Önkormányzata Képviselő-testülete felhatalmazza Baracskai József polgármestert a szükséges intézkedések megtételére.

**Határidő:** 2023. június 30.

**Felelős:** Baracskai József polgármester

Zalaszentgrót, 2023. március 24.

|  |  |
| --- | --- |
|  | **Baracskai József**  **polgármester** |

Az előterjesztés a törvényességi követelményeknek megfelel.

|  |  |
| --- | --- |
|  | Dr. Simon Beáta  jegyző |

1. **melléklet**

AZ EGYSZEMÉLYES KORLÁTOLT FELELŐSSÉGŰ TÁRSASÁG ALAPÍTÓ OKIRATA

Zalaszentgrót Város Önkormányzata alapító a következők szerint állapítja meg a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság alapító okiratát figyelemmel a 21/2006. (V. 18.) IM rendeletben meghatározott szerződésminta tartalmára is:

**1. A társaság cégneve, székhelye, telephelye(i), fióktelepe(i)**

1.1. A társaság cégneve: **SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság**

A társaság rövidített cégneve: **SZE-VA GRÓT Nonprofit Kft.**

1.2. A társaság székhelye: **8790 Zalaszentgrót, Dózsa György utca 1.**

A társaság székhelye egyben a központi ügyintézés helye is.

1.4. A társaság telephelye(i):

1.5. A társaság fióktelepe(i):

1.6. A társaság célja:

Zalaszentgrót Város Önkormányzata Képviselő-testülete, mint egyszemélyes alapító jelen alapító okirat elfogadásával és aláírásával kifejezi azon elhatározását, hogy az alább nevesített jogszabályokban meghatározott feladat és hatásköreként szabályozott helyi közügyek, valamint a helyben biztosítható közfeladatok körében

* a Magyarország helyi önkormányzatairól szóló 2011. évi CLXXXIX. törvényben (Mötv.) 13. § (1) bekezdésének 2. pontja szerint ellátandó településüzemeltetés keretében a közparkok és egyéb közterületek kialakítása és fenntartása;
* Mötv. 13. § (1) bekezdésének 7. pontjában nevesített a kulturális szolgáltatások közül a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 64.§ (1) bekezdésében rögzített települési könyvtári ellátás biztosítása, és a 76.§ (1) bekezdésében nevesített helyi közművelődési tevékenység támogatása

feladatok maradéktalan és magas színvonalon történő ellátását nonprofit gazdasági társaságával kívánja biztosítani.

A nonprofit cég alapításával alapító célja, hogy jogszabályban meghatározott kötelező feladatainak ellátásához optimalizált, az erőforrásokat jól felhasználó, rugalmasabb gazdasági és szakmai feltételeket kíván kialakítani, melynek révén elérhető a hatékonyabb működtetés, ésszerűbb gazdálkodás, a külső források eredményesebb bevonása, az infrastrukturális és szakmai szabad kapacitás értékesítése, a gazdaságosabb és hatékonyabb szervezet működtetésével teljesítmény- és minőségszemléletű szolgáltatás erősödése.

**2. A társaság alapítója**

2.1. Cégnév (név): **Zalaszentgrót Város Önkormányzata**

Cégjegyzékszám (nyilvántartási szám): **734390**

Székhely: **8790 Zalaszentgrót, Dózsa György utca 1.**

Képviseletre jogosult neve: **Baracskai József polgármester**

Lakcím: **8790 Zalaszentgrót, Batthyány Lajos u. 42. 2. em. 3. a.**

**3. A társaság tevékenységi köre(i)**

3.1. Főtevékenység: **9004 '08 Művészeti létesítmények működtetése**

3.2. Egyéb tevékenységi kör(ök):**1812 '08 Nyomás (kivéve: napilap)**

**1813 '08 Nyomdai előkészítő tevékenység**

**1820 '08 Egyéb sokszorosítás**

**4724 '08 Kenyér-, pékáru-, édesség-kiskereskedelem**

**4725 '08 Ital-kiskereskedelem**

**4729 '08 Egyéb élelmiszer-kiskereskedelem**

**4759 '08 Bútor, világítási eszköz, egyéb háztartási cikk kiskereskedelme**

**4761 '08 Könyv-kiskereskedelem**

**4762 '08 Újság-, papíráru-kiskereskedelem**

**4763 '08 Zene-, videofelvétel kiskereskedelme**

**4765 '08 Játék-kiskereskedelem**

**4771 '08 Ruházat kiskereskedelem**

**4777 '08 Óra-, ékszer-kiskereskedelem**

**4778 '08 Egyéb m.n.s. új áru kiskereskedelme**

**4781 '08 Élelmiszer, ital, dohányáru piaci kiskereskedelme**

**4789 '08 Egyéb áruk piaci kiskereskedelme**

**4799 '08 Egyéb nem bolti, piaci kiskereskedelem**

**5520 '08 Üdülési, egyéb átmeneti szálláshely-szolgáltatás**

**5610 '08 Éttermi, mozgó vendéglátás**

**5621 '08 Rendezvényi étkeztetés**

**5629 '08 Egyéb vendéglátás**

**5630 '08 Italszolgáltatás**

**5811 '08 Könyvkiadás**

**5814 '08 Folyóirat, időszaki kiadvány kiadása**

**5819 '08 Egyéb kiadói tevékenység**

**5911 '08 Film-, video-, televízióműsor-gyártás**

**5914 '08 Filmvetítés**

**5920 '08 Hangfelvétel készítése, kiadása**

**6020 '08 Televízióműsor összeállítása, szolgáltatása**

**6311 '08 Adatfeldolgozás, web-hoszting szolgáltatás**

**6312 '08 Világháló-portál szolgáltatás**

**6399 '08 M.n.s. egyéb információs szolgáltatás**

**6820 '08 Saját tulajdonú, bérelt ingatlan bérbeadása, üzemeltetése**

**6832 '08 Ingatlankezelés**

**7021 '08 PR, kommunikáció**

**7022 '08 Üzletviteli, egyéb vezetési tanácsadás**

**7220 '08 Társadalomtudományi, humán kutatás, fejlesztés**

**7312 '08 Médiareklám**

**7320 '08 Piac-, közvélemény-kutatás**

**7410 '08 Divat-, formatervezés**

**7420 '08 Fényképészet**

**7420 '08 M.n.s. egyéb szakmai, tudományos, műszaki tevékenység**

**8110 '08 Építményüzemeltetés**

**8121 ’08 Általános épülettakarítás**

**8122 ’08 Egyéb épület-, ipari takarítás**

**8130 ’08 Zöldterület-kezelés**

**8211 '08 Összetett adminisztratív szolgáltatás**

**8219 '08 Fénymásolás, egyéb irodai szolgáltatás**

**8230 '08 Konferencia, kereskedelmi bemutató szervezése**

**8299 '08 M.n.s. egyéb kiegészítő üzleti szolgáltatás**

**8412 '08 Egészségügy, oktatás, kultúra, egyéb szociális szolgáltatás (kivéve: társadalombiztosítás) igazgatása**

**8532 '08 Szakmai középfokú oktatás**

**8541 '08 Felső szintű, nem felsőfokú oktatás**

**8542 '08 Felsőfokú oktatás**

**8551 '08 Sport, szabadidős képzés**

**8552 '08 Kulturális képzés**

**8559 '08 M.n.s. egyéb oktatás**

**8560 '08 Oktatást kiegészítő tevékenység**

**9001 '08 Előadó-művészet**

**9002 '08 Előadó-művészetet kiegészítő tevékenység**

**9003 '08 Alkotóművészet**

**9101 '08 Könyvtári, levéltári tevékenység**

**9102 '08 Múzeumi tevékenység**

**9103 '08 Történelmi hely, építmény, egyéb látványosság működtetése**

**9329 '08 M.n.s. egyéb szórakoztatás, szabadidős tevékenység**

**9499 ’08 M.n.s. egyéb közösségi, társadalmi tevékenység**

**4. A társaság működésének időtartama**

A társaság időtartama:**határozatlan.**

**5. A társaság törzstőkéje**

5.1. A társaság törzstőkéje **3.000.000,-** Ft,

azaz **Hárommillió** forint, amely

*a)*  **1.500.000,-** Ft, azaz **Egymilló-ötszázezer** forint készpénzből,

*b)* **1.500.000,-** Ft, azaz **Egymilló-ötszázezer** forint nem pénzbeli vagyoni hozzájárulásból áll.

5.2. Ha a pénzbeli vagyoni hozzájárulás szolgáltatása körében a 6. pont lehetőséget ad arra, hogy a cégbejegyzési kérelem benyújtásáig a tag a pénzbetétjének felénél kisebb összeget fizessen meg, vagy a cégbejegyzési kérelem benyújtásáig be nem fizetett pénzbeli vagyoni betétjét a tag egy éven túli határidőig szolgáltassa, a társaság mindaddig nem fizet osztalékot a tagnak, amíg a ki nem fizetett és a tag törzsbetétére az osztalékfizetés szabályai szerint elszámolt nyereség a tag által teljesített pénzbeli vagyoni hozzájárulással együtt el nem éri a törzstőke mértékét. A tag a még nem teljesített pénzbeli vagyoni hozzájárulása összegének erejéig helytáll a társaság tartozásaiért.

5.3. A törzstőke teljesítésének megtörténtét az ügyvezető köteles a cégbíróságnak bejelenteni.

**6. A tag törzsbetétje**

6.1. Név (Cégnév): **Zalaszentgrót Város Önkormányzata**

A törzsbetét összege: **3.000.000,-** Ft

A törzsbetét összetétele:

*a)* Készpénz: **1.500.000,-** Ft.

Cégbejegyzésig szolgáltatandó összeg: **1.500.000,-** Ft, mértéke a tag pénzbetétjének **100** %-a, a szolgáltatás módja: befizetés a társaság pénzforgalmi számlájára / a társaság házipénztárába.

A fennmaradó összeget :……………………………………-iga társaság pénzforgalmi számlájára fizeti be.

*b)* Nem pénzbeli vagyoni hozzájárulás:

megnevezése: 1 db MTZ 320, 4 Belarus traktor (YLZ-112 forgalmi rendszámú), értéke: 889.313,- Ft,

megnevezése: 1 db pótkocsi (Badog) (YID-591 forgalmi rendszámú), értéke: 76.000,- Ft,

megnevezése: 1 db traktorra szerelhető fűnyíró adapter (MUL 130), értéke: 50.000,- Ft,

megnevezése: 1 db benzinmotoros fűnyíró (MTD), értéke: 7.500,- Ft,

megnevezése: 1 db benzinmotoros fűnyíró (MTD), értéke: 7.500,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db damilos fűkasza (Husquarna 543 RS), értéke: 34.000,- Ft,

megnevezése: 1 db MTD 175/107H - ráülős kistraktor, értéke: 130.000,- Ft,

megnevezése: 1 db ST Sh 86 lombszívó/fúvó, értéke: 19.000,- Ft,

megnevezése: 1 db damilos fűkasza (Stihl FS 510), értéke: 46.687,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db Husqvarna 440 láncfűrész, értéke: 26.000,- Ft,

megnevezése: 1 db fűkasza Stihl Fs 360 C, értéke: 33.000,- Ft,

megnevezése: 1 db Magassági ágvágó St HT101, értéke: 36.000,- Ft,

A bejegyzési kérelem cégbírósághoz történő benyújtásáig a nem pénzbeli vagyoni hozzájárulást teljes egészében a társaság rendelkezésére kell bocsátani.

**7. Üzletrész**

7.1 A törzsbetéthez kapcsolódó tagsági jogok és kötelezettségek összessége az üzletrész, amely a társaság bejegyzésével keletkezik.

**8. Az egyszemélyes társaság működése**

8.1. Az egyszemélyes társaság a saját üzletrészét nem szerezheti meg.

8.2. Ha az egyszemélyes társaság az üzletrész felosztása vagy a törzstőke felemelése folytán új tagokkal egészül ki és így többszemélyessé válik, a tagok kötelesek az alapító okiratot társasági szerződésre módosítani.

**9. A nyereség felosztása**

9.1. A SZE-VA GRÓT Nonprofit Kft. üzletszerű gazdasági tevékenységet csak kiegészítő jelleggel folytat, a társaság tevékenységéből származó nyereség a tag részére nem osztható fel, az a gazdasági társaság vagyonát gyarapítja.

**10. Az alapítói határozat**

10.1. A taggyűlés hatáskörébe tartozó kérdésekben a tag írásban határoz és a döntés az ügyvezetéssel való közléssel válik hatályossá.

10.2. A legfőbb szerv hatáskörét a tag gyakorolja.

10.3. Az alapító kizárólagos hatáskörébe tartozik:

1. a számviteli törvény szerinti beszámoló jóváhagyása

2. pótbefizetés elrendelése és visszatérítése

3. elővásárlási jog gyakorlása a társaság által

4. az elővásárlási jogra jogosult személy kijelölése

5. az üzletrész kívülálló személyre történő átruházásánál a beleegyezés megadása

6. eredménytelen árverés esetén döntés az üzletrészről

7. üzletrész felosztásához való hozzájárulás és az üzletrész bevonásának elrendelése

8. a tag kizárásának kezdeményezéséről való határozat

9. a törvényben foglaltak kivételével az ügyvezető megválasztása, visszahívása, díjazásának megállapítása

10. a felügyelő bizottság tagjainak megválasztása, visszahívása és díjazásának megállapítása

11. a könyvvizsgáló megválasztása, visszahívása és díjazásának megállapítása

12. olyan szerződés megkötésének jóváhagyása amelyet a társaság saját tagjával , ügyvezetőjével vagy azok közeli hozzátartozójával illetve élettársával köt

13. a tagok, az ügyvezető a felügyelő bizottsági tagok, illetve a könyvvizsgáló elleni követelések érvényesítése

14. a társaság beszámolójának, ügyvezetésének, gazdálkodásának könyvvizsgáló által történő megvizsgálásának elrendelése

15. az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása

16. a társaság jogutód nélküli megszűnésének, átalakulásának elhatározása

17. a társasági szerződés módosítása

18. a törzstőke felemelésének és leszállításának elhatározása

19. törzstőke emelés esetén a tagok elsőbbségi jogának kizárása

20. törzstőke emelés során a kisebbségi jog gyakorlására jogosultak kijelölése, törzstőke felemelésekor, illetve az elsőbbségi jog gyakorlása esetén a törzsbetétek arányától való eltérés megállapítása

21. törzstőke leszállításkor a törzsbetétek arányától való eltérés megállapítása

22. mindazon ügyek, amelyeket törvény vagy alapító okirat (társasági szerződés) a taggyűlés kizárólagos hatáskörébe utal, így különösen:

- éves üzleti és gazdálkodási terv elfogadása

- társaság szervezeti és működési szabályzatának elfogadása

- hitelfelvétel

**11. Az ügyvezetés és képviselet**

11.1. A társaság ügyvezetésére és képviseletére jogosult ügyvezetője:

Név: **Tóth István Lajos**

Lakcím: **8900 Zalaegerszeg, Gábor Áron u. 36.**

Az ügyvezetői megbízatás **határozott időre** szól.

A megbízatás kezdő időpontja: **2023. 03. 29.**

A megbízatás lejárta: **2028. 03. 28.**

A vezető tisztségviselő a társaság ügyvezetését **munkaviszonyban** látja el.

11.2. Az ügyvezető feladatai és felelőssége:

A társaság ügyeinek intézését és a társaság képviseletét az ügyvezető látja el. Az ügyvezető kötelezettsége továbbá a társaság üzleti könyveinek vezetése, az éves beszámoló, vagyonkimutatás elkészítése és az alapító elé terjesztése. Az ügyvezető a fentieken túlmenően köteles a társasági szerződés módosításának, továbbá a cégjegyzékbe bejegyzett jogoknak, tényeknek és adatoknak, illetve ezek változásának és a törvényben előírt más adatoknak a cégbírósághoz való bejelentésére.

Az ügyvezető korlátlanul és egyetemlegesen felel azokért a károkért, amelyek a bejelentett adat, jog vagy tény valótlanságából, illetve a bejelentés késedelméből, vagy elmulasztásából származnak. Az ügyvezető köteles az alapító kérésére a társaság ügyeiről felvilágosítást adni, a társaság üzleti könyveibe és irataiba való betekintést lehetővé tenni. A betekintési jog gyakorlása azonban nem járhat a társaság üzleti érdekeinek és üzleti titkainak sérelmével.

A hatályos jogszabályok, az alapító okirat (társasági szerződés) valamint az alapító által hozott határozatok betartásának elmulasztásáért vagy rendelkezéseinek megszegéséért, továbbá az ügyvezetési feladatok ellátásával kapcsolatos egyéb kötelezettségek megszegéséért, továbbá az ebből eredő kártért az ügyvezető a társasággal szemben felel.

**12. Cégvezető**

12.1. A társaságnál cégvezető kinevezésére sor kerülhet.

**13. Cégjegyzés**

13.1. Az önálló cégjegyzésre jogosult: Tóth István.

**14. Felügyelőbizottság**

14.1. A társaságnál felügyelőbizottság választásárakerül sor.

14.2. A társaságnál nem ügydöntő felügyelőbizottság működik. A Felügyelő Bizottság tagjai közül elnököt választ.

14.3. A felügyelőbizottság tagjai:

Név: **Dr. Dézsenyi Veronika**

Lakcím: **8793 Tekenye, Tölgyvári utca 35.**

A megbízatás**határozott időre**szól.

A megbízatás kezdő időpontja: **2023. 03. 29.**

A megbízatás lejárta: **2028. 03. 28.**

Név: **Kiss Imre Béla**

Lakcím: **8790 Zalaszentgrót, Sportpálya utca 5.**

A megbízatás**határozott** **időre**szól.

A megbízatás kezdő időpontja: **2023. 03. 29.**

A megbízatás lejárta: **2028. 03. 28.**

Név: **Bali-Gangl Andrea Ilona**

Lakcím: **8790 Zalaszentgrót, Király utca 12.**

A megbízatáshatározott időreszól.

A megbízatás kezdő időpontja**: 2023. 03. 29.**

A megbízatás lejárta: **2028. 03. 28.**

14.4. A Felügyelő Bizottság folyamatosan jogosult ellenőrizni a társaság ügyvezetését és ennek során jogában áll akár testületileg akár valamely tagja által a társaság könyveibe, irataiba betekinteni, azokat megvizsgálni, vagy szakértővel megvizsgáltatni. A társaság vezető tisztségviselői, illetve vezetői állású munkavállalói a megkereséstől számított legkésőbb 8 napon belül kötelesek a megkeresésnek eleget tenni és a kért felvilágosítást megadni. A számviteli törvény szerinti beszámolóról az alapító csak a Felügyelő Bizottság írásbeli jelentésének birtokában határozhat. A Felügyelő Bizottság üléseit az elnök szükség szerint hívja össze, de évente kétszer köteles összehívni. Az ülés összehívását – az ok és cél megjelölésével – a Felügyelő Bizottság bármely tagja írásban kérheti az Elnöktől aki a kérelem kézhezvételétől számított 8 napon belül köteles intézkedni a Felügyelő Bizottság összehívásáról. Ha az Elnök a kérelemnek nem tesz eleget a tag maga jogosult az ülés összehívására.

A Felügyelő Bizottság ülése akkor határozatképes, ha tagjainak legalább kétharmada, háromtagú Felügyelő Bizottság esetén mindhárom tag jelen van. A Felügyelő Bizottság határozatait egyszerű szótöbbséggel hozza.

A Felügyelő Bizottság a Ptk. és az alapító okirat (társasági szerződés) keretei között a saját maga által kialakított ügyrend szerint működik, amelyet az alapító (taggyűlés) hagy jóvá.

A Felügyelő Bizottság üléseiről jegyzőkönyvet kell vezetni, amelyet az elnök, a jegyzőkönyvvezető ír alá és egy Felügyelő Bizottsági tag hitelesít. A jegyzőkönyvet haladéktalanul, de legkésőbb a Felügyelő Bizottsági ülést követő 15 napon belül meg kell küldeni az ügyvezetőnek.

**15. A társaság megszűnése**

15.1. A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg.

**16. Egyéb rendelkezések**

17.1. Azokban az esetekben, amikor a Polgári Törvénykönyvről szóló 2013. évi V. törvény (Ptk.) a társaságot kötelezi arra, hogy közleményt tegyen közzé, a társaság e kötelezettségéneka Cégközlönyben tesz eleget.

17.2. A jelen alapító okiratban nem szabályozott kérdésekben a Ptk. rendelkezéseit kell alkalmazni.

Zalaszentgrót, 2023. március 29.

Az alapító aláírása:

......................................................................................................................................

Zalaszentgrót Város Önkormányzata (képviseli: **Baracskai József** polgármester)

Az okiratot szerkesztettem és ellenjegyzem:

Zalaszentgrót, 2023. március 29.

1. **melléklet**

**Apportlista**

