**AJÁNLATTÉTELI FELHÍVÁS**

**Ajánlatkérés tárgya:**

Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítása

Zalaszentgrót, 2023. május

**TARTALOMJEGYZÉK**

# I. ÚTMUTATÓ AZ AJÁNLATTEVŐKNEK

1. Az ajánlat elkészítésére vonatkozó előírások
2. Az ajánlatra vonatkozó formai előírások
3. Az ajánlatok benyújtása
4. Az ajánlatok felbontása
5. Az ajánlatok elbírálása
6. Az ajánlatok értékelése
7. A bírálati szempontok részletezése
8. Az eljárás eredménye, a szerződés megkötése

**II. A FELADAT MEGHATÁROZÁSA**

**III. A HELYISÉGEK HASZNÁLATÁRA VONATKOZÓ RENDELKEZÉSEK**

**IV. A SZOLGÁLTATÁS ELLENÉRTÉKE, ELSZÁMOLÁSI RENDELKEZÉSEK**

**V. ÁRAZATLAN KÖLTSÉGVETÉS**

**VI.** **SZERZŐDÉSTERVEZET**

**VII. MINTÁK**

## I. ÚTMUTATÓ AZ AJÁNLATTEVŐKNEK

#### AZ AJÁNLAT ELKÉSZÍTÉSÉRE VONATKOZÓ ELŐÍRÁSOK

Az ajánlattevőknek az ajánlattételi felhívásban és a jelen dokumentációban meghatározott tartalmi és formai követelményeknek megfelelően kell az ajánlatukat elkészíteniük és benyújtaniuk.

Az ajánlattevő felelős azért, hogy ellenőrizze a teljes dokumentáció átvételét a tartalomjegyzék felsorolása szerint. Nem fogadható el semmiféle kifogás azon az alapon, hogy az ajánlattevő elmulasztotta a dokumentáció valamely részének átvételét. Ahol az ajánlattételi felhívás vagy a jelen dokumentáció egyszerű másolatot említ, azon fénymásolatot kell érteni, amelyet hitelesíttetni nem kell.

**Az ajánlat kötelező tartalmi elemei**

Az ajánlatnak a következő okiratokat kell tartalmaznia az alábbi sorrendben:

|  |
| --- |
| 1. Előlap (ajánlattevő neve, székhelye, az eljárás tárgya) ***(Minták 1)*** |
| 1. Tartalomjegyzék (oldalszámokkal) |
| 1. Az ajánlattételi dokumentációban meghatározott tartalommal készített felolvasólap   ***(Minták 2)*** |
| 1. Ajánlattevői adatlap, amely tartalmazza ***(Minták 3)***    1. az *ajánlattevő*, a *közös ajánlattevő*, az *alvállalkozó* és adott esetben az   *alkalmasság igazolásában részt vevő más szervezet* nevét, székhelyét,  levelezési címét,   * 1. telefon és fax számát, e-mail címét,   2. a képviseletre jogosult személy nevét, beosztását,   3. valamennyi számlavezető pénzintézet nevét, valamennyi bankszámlaszámát,   4. adóazonosító számát,   5. mikro-, kis- és középvállalkozás esetén a vállalkozás cégjegyzék számát,   6. költségvetési intézmény esetén a törzsszámát, illetve egyéb azonosítóját. |
| 1. Ajánlattevői nyilatkozat az ajánlattevő bankszámláiról ***(Minták 4)*** |
| 1. Ajánlattevői nyilatkozat a titoktartásról és az üzleti titokról ***(Minták 5)*** |
| 1. Pénzügyi alkalmassági nyilatkozat az ajánlattevőre vonatkozóan ***(Minták 6)*** |
| 1. Érvényes felelősségbiztosítási kötvény másolata, vagy felelősségbiztosításának   fennállásáról szóló igazolás |
| 1. Referencianyilatkozat az eljárást megindító felhívás feladásától visszafelé számított 3 évben   legjelentősebb szerződésszerűen teljesített, a beszerzés tárgya szerinti referencia-munkák ismertetéséről ***(Minták 7)*** |
| 1. Szakemberek bemutatása   Az ajánlattevő csatolja a teljesítésben résztvevő  • 1 fő, legalább megbízási szerződéssel, vagy részfoglalkozású munkaviszonnyal alkalmazott élelmezés-vezetői szakképesítéssel rendelkező szakember megnevezését és a 37/2014. (IV. 30.) EMMI rendelet 16. § (3) bekezdése szerinti iskolai végzettségét és képzettségét tanúsító okirat másolatát,  • 1 fő, legalább megbízási szerződéssel, vagy részfoglalkozású munkaviszonnyal alkalmazott, dietetikus szakképesítéssel rendelkező személy megnevezését és iskolai végzettségét és képzettségét tanúsító okirat másolatát.  • 1 fő, főfoglalkozású munkaviszonnyal alkalmazott, legalább 3 év közétkeztetési szakmai gyakorlattal rendelkező szakács szakképesítéssel rendelkező személy iskolai végzettségét és képzettségét tanúsító okirat másolatát, illetve a szakmai gyakorlat időtartamát alátámasztó szakmai önéletrajz saját kezűleg aláírt példányát és a rendelkezésre állást igazoló nyilatkozataikat ***(Minták 8)*** |
| 1. Az Élelmiszer-biztonsági rendszer (HACCP) működéséről szóló tanúsítvány vagy igazolás,illetve ezzel egyenértékű minőségbiztosítási intézkedésekről szóló egyéb bizonyítékainak másolata |
| 1. Az államháztartásról szóló 2011. évi CXCV. Törvény (Áht.) 41.§ (6) bekezdésében előírt, valamint a Nemzeti vagyonról szóló 2011. évi CXCVI. törvény (Nvtv.) 3. § (1) bekezdésében foglaltak szerinti átláthatósági nyilatkozat. ***(Minták 9)*** |
| 1. Nyilatkozat az elektronikus másolat megegyezőségéről ***(Minták 10)*** |
| 1. Nyilatkozat a dokumentációban megadott szerződés-tervezettel kapcsolatban.   Kitöltött, aláírt szerződést nem kell benyújtani, de ilyen benyújtása nem helyettesíti a nyilatkozat megtételét! ***(Minták 11)*** |
| 22. Ajánlattevő gazdasági szereplők azon cégjegyzésre jogosult személyeinek **aláírási címpéldánya** egyszerű másolatban, akik az ajánlatot aláírják, vagy nyilatkozatot tesznek.  Ha az ajánlatot nem cégjegyzésre jogosult személy írja alá, csatolni kell a teljes bizonyító erejű magánokiratba foglalt meghatalmazást, amely tartalmazza a meghatalmazott aláírási mintáját is.  Egyéni vállalkozó ajánlattevő esetén az ajánlathoz csatolni kell az egyéni vállalkozói igazolvány másolati példányát. |
| 23. A beárazott költségvetés |

A nyilatkozatokat pontosan ki kell tölteni, dátummal és a Ctv. (2006. évi V. törvény) hatálya alá tartozó szervezet esetén cégszerű aláírással kell ellátni, eredetiben kell benyújtani.

Az igazolások egyszerű másolatban is benyújthatók.

Az ajánlattevő a dokumentáció mintáit felhasználva, azok tartalmát figyelembe véve kell, hogy benyújtsa az ajánlatát.

1. AZ AJÁNLATRA VONATKOZÓ FORMAI ELŐÍRÁSOK

**Az ajánlatot 1 (egy) eredeti papíralapú formában kell benyújtani.**

Az ajánlatra vonatkozó formai előírások:

1. Az ajánlat példányait össze kell fűzni, vagy kapcsolni oly módon, hogy az ajánlatok lapozhatóak legyenek;
2. Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak;
3. Az ajánlat oldalszámozása 1. sorszámmal kezdődjön és oldalanként növekedjen. Elegendő a szöveget vagy számokat, vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást is köteles elfogadni, ha a tartalomjegyzékben az egyes iratok helye egyértelműen azonosítható. Az ajánlatkérő a kismértékben hiányos számozást kiegészítheti, ha ez az ajánlatban való tájékozódása, illetve az ajánlatra való hivatkozása érdekében szükséges;
4. Az eredeti ajánlaton meg kell jelölni, hogy az az eredeti;
5. Az ajánlatban a törvényben megszabott határidőig tett esetleges módosításokat el kell látni az ajánlattevő cégszerű aláírásával.
6. AZ AJÁNLATOK BENYÚJTÁSA

Az ajánlatot zárt csomagolásban kell az ajánlattételi felhívásban megjelölt helyre és időpontig eljuttatni.

1. A csomagoláson fel kell tüntetni az alábbiakat:

* Az ajánlattevő neve, székhelye
* ZALASZENTGRÓT VÁROS OKTATÁSI-, NEVELÉSI ÉS SZOCIÁLIS

INTÉZMÉNYEINEK KÖZ-, VALAMINT SZÜNIDEI GYERMEKÉTKEZTETÉSE

* AZ AJÁNLATTÉTELI HATÁRIDŐ ELŐTT NEM BONTHATÓ FEL!

1. Lezáratlan csomagolásban benyújtott ajánlatot az ajánlatkérő nem fogad el.
2. Ajánlatok benyújtásának határideje: **2023.05.30. (kedd) 14.00 óra**
3. Ajánlatok benyújtásának helye személyesen, vagy postai úton: Zalaszentgróti Közös Önkormányzati Hivatal, 8790 Zalaszentgrót, Dózsa Gy. u. 1.
4. A határidőn túl érkezett ajánlatot az ajánlatkérő érvénytelennek minősíti.

A késedelmesen beérkező ajánlat esetében a késedelem okát és felelősét az ajánlatkérő nem vizsgálja, az iratcsomagot felbontatlanul öt évig megőrzi.

1. Az ajánlatkérő kizárólag azokat az ajánlatokat tekinti az előírt határidőre beérkezettnek, amelyek az ajánlattételi felhívásban meghatározott helyre az előírt határidőig megérkeznek. A nem erre a helyre benyújtott ajánlatoknak a bontás helyszínére késedelmesen történő beérkezéséért az ajánlatkérő nem vállal felelősséget.
2. Az ajánlattevő az ajánlatok hibátlan benyújtásához elektronikusan, az ajánlattételi dokumentáció mellékleteként ***minták***at bocsát az ajánlattévők rendelkezésére, amelynek kitöltésével és az előírt csatolmány csatolásával az ajánlattevők hiánytalan ajánlatot tudnak benyújtani. A melléklet használata nem kötelező, de a hiánytalan ajánlat benyújtásának érdekében ajánlott.

4. AZ AJÁNLATOK FELBONTÁSA

1. Az ajánlatok felbontásának időpontjáról az ajánlattevők külön értesítést nem kapnak.
2. Az ajánlatok felbontásának időpontja: **2023. 05. 30. (kedd) 14.15** óra
3. Az ajánlatok felbontásának helye: Zalaszentgróti Közös Önkormányzati Hivatal (8790 Zalaszentgrót, Dózsa György utca 1.)
4. Az ajánlatokat az ajánlatkérő az ajánlatok beérkezési sorrendjében bontja fel. A felbontáskor az ajánlatkérő ismerteti az ajánlattevők nevét, címét (székhely, lakóhely), valamint azok a főbb számszerűsíthető adatokat, amelyek a bírálati szempont alapján értékelésre kerülnek.
5. Az ajánlatok felbontásáról az ajánlatkérő jegyzőkönyvet készít, melyet a bontástól számított öt napon belül megküld valamennyi ajánlattevő részére.

5. AZ AJÁNLATOK ELBÍRÁLÁSA

1. Az ajánlatokat az ajánlatkérő bírálóbizottsága (a továbbiakban: Bírálóbizottság) értékeli az ajánlattételi felhívásban meghatározott bírálati szempont alapján.
2. A Bírálóbizottság szakvéleményt készít a döntéshozó részére, amelyben javaslatot tesz az eljárás eredményességére vagy eredménytelenségére, valamint eredményesség esetén a nyertes ajánlattevőre.
3. Az eljárás eredményéről és nyerteséről Zalaszentgrót Város Önkormányzatának Képviselő-testülete dönt.
4. Ajánlatkérő egy alkalommal biztosítja a hiánypótlás lehetőségét.

6. AZ AJÁNLATOK ÉRTÉKELÉSE

1. Ajánlatkérő a tárgyalás lezárását követően az érvényes végleges ajánlatokat az ajánlattételi felhívásban meghatározott bírálati szempont alapján értékeli.
2. Jelen eljárásban meghatározott bírálati szempont **az összességében legelőnyösebb ajánlata következő szempont alapján:**

1. A legalacsonyabb ár

1. A bírálat alapját a végső ajánlattételként megajánlott, adagonkénti bruttó (azaz ÁFA-val növelt), forintban kifejezett ajánlati ár képezi.
2. Az ajánlatok tartalmával, vizsgálatával, értékelésével, a javaslatokkal és a döntésekkel kapcsolatban az ajánlatok felbontását követően ajánlatkérő semmilyen információt nem közöl olyan személyekkel, akik az értékelési eljárással nincsenek hivatalos kapcsolatban.

7. A BÍRÁLATI SZEMPONT RÉSZLETEZÉSE

Ajánlatkérő az ajánlatokat **a legalacsonyabb ár alapján értékeli a következő részszempontok alapján:**

**Ár szempont**

Ajánlati árak, melynek során az ajánlatkérő ***19 alszempont***ot, 19 féle étkezésre tett adagonkénti egységárat értékel, eltérő súllyal.

Az ***egységár*** két tényezőből tevődik össze: a ***nyersanyagnormából*** és a ajánlattevő ***vállalkozói díj***ából, az úgynevezett *rezsidíj*ból, ami *tartalmazza az ajánlattevő valamennyi költségét és díját*.

Az ajánlat árat a két komponens (nyersanyagnorma + rezsidíj) árának megjelölésével, összesítve kell megadni, amelyben a *vállalkozói díj*, azaz az úgynevezett *rezsi*díj nem haladhatja meg a teljes összeg 40%-át.

**Az ajánlati ár kerekítési szabálya:**

* + a vállalkozói díj esetében, tekintettel arra, hogy a vállalkozói díj tekintetében készpénzforgalom nem történik, az ajánlatban a vállalkozói díjat egész számra kerekítve kell megadni.
  + a nyersanyagnorma tekintetében, tekintve, hogy a nyersanyagtérítést az ajánlatkérő készpénzben szedi be, az 1 és 2 forintos címletű érmék bevonása következtében szükséges kerekítés szabályairól rendelkező, 2008. évi III. törvény 1. és 2. §alapján: „Forintban, készpénzzel (bankjegy vagy érme átadásával) történő fizetés esetén, ha a fizetendő végösszeg nem 5 forintra vagy annak egész számú többszörösére végződik, úgy - a 4. §-ban foglaltak kivételével - a 2. §-ban meghatározott kerekítési szabály alapján kell a készpénzben fizetendő végösszeget meghatározni és a pénzfizetésre irányuló kötelezettséget teljesíteni.

**A kerekítés szabálya a következő:**

*a)* 0,01 forinttól 2,49 forintig végződő összegeket lefelé, a legközelebbi 0;

*b)* a 2,50 forinttól 4,99 forintig végződő összegeket felfelé, a legközelebbi 5;

*c)* az 5,01 forinttól 7,49 forintig végződő összegeket lefelé, a legközelebbi 5;

*d)* a 7,50 forinttól 9,99 forintig végződő összegeket felfelé, a legközelebbi 0 forintra végződő összegre kell kerekíteni.

Tehát a nyersanyagnormára tett vállalkozói árnak, a kerekítés fenti szabályát alkalmazva 5.- FORINTRA (pl.: 5; 15; 25; 35; 45; 55; 65; 75; 85; 95 stb…), vagy pedig 0.- FORINTRA (pl.: 10; 20; 30; 40; 50; 60; 70; 80; 90; 100 stb…) kell végződnie.

**Az ajánlati ár pontozása**

Az ajánlatkérő, az egyes alszempontokra adható minimális pontszámot 1 pontban, a maximális pontszámot 10 pontban határozza meg.

A pontozás során az alábbi képletet kell alkalmazni:

A legjobb, azaz a legalacsonyabb értéket tartalmazó ajánlat a maximum pontszámot (P max) kapja.

A többi ajánlat pontszámát a fordított arányosítás képletével határozza meg az ajánlatkérő.

P – P min/P max – P min = Á legjobb/ Á vizsgált, azaz:

P = Á legjobb osztva Á vizsgálattal szorozva (P max - P min) + P min, ahol:

***P****:* a vizsgált ajánlati elem adott szempontra vonatkozó pontszáma

***P max****:* a pontskála felső határa,

***P min****:* a pontskála alsó határa.

***Á legjobb***: a legelőnyösebb ajánlat tartalmi eleme, azaz a legjobb megajánlott ár.

***Á legrosszabb***: a legelőnytelenebb ajánlat tartalmi eleme, azaz a legrosszabb megajánlott ár.

***Á vizsgált***: a vizsgált ajánlat tartalmi eleme, azaz a megajánlott ára.

Az egyes alszempontok eltérő súllyal szerepelnek, melyek súlyszámait az ajánlatkérő az alábbiakban határozza meg:

1. A gyógypedagógiai intézmény kollégiumában biztosítandó reggeli ajánlati egységára. Súlyszáma: 2
2. A bölcsődei reggeli ajánlati egységára. Súlyszáma: 2
3. A bölcsődei tízórai ajánlati egységára. Súlyszám: 2
4. Az óvodai tízórai ajánlati egységára. Súlyszáma: 2
5. Az iskolai intézményi tízórai ajánlati egységára. Súlyszáma: 2
6. A gyógypedagógiai intézményi tízórai ajánlati egységára. Súlyszáma: 2
7. A bölcsődei ebéd ajánlati egységára. Súlyszáma: 10
8. Az óvodai ebéd ajánlati egységára. Súlyszáma: 10
9. Az iskolai intézményi normál menüválasztásos ebéd ajánlati egységára. Súlyszáma: 10
10. Az iskolai intézményi emelt nyersanyagtartalmú ebéd ajánlati egységára. Súlyszáma: 0
11. A gyógypedagógiai intézményi ebéd ajánlati egységára. Súlyszáma: 10
12. A szociális ebéd ajánlati egységára. Súlyszáma: 10
13. A bölcsődei uzsonna ajánlati egységára. Súlyszáma: 2
14. Az óvodai uzsonna ajánlati egységára. Súlyszáma: 2
15. Az iskolai intézményi uzsonna ajánlati egységára. Súlyszáma: 2
16. A gyógypedagógiai intézményi uzsonna ajánlati egységára. Súlyszáma: 2
17. A gyógypedagógiai intézmény kollégiumában biztosítandó vacsora ajánlati egységára. Súlyszáma: 6
18. Szünidei gyermekétkeztetés ebéd ajánlati egységára. (5 hónapos kortól 6 éves korig). Súlyszáma: 12
19. Szünidei gyermekétkeztetés ebéd ajánlati egységára. (7 éves kortól 18 éves korig). Súlyszáma: 12

* Az ajánlat elbírálásakor az egyes étkezésekre megajánlott árak alapján, a fenti, fordított arányosítás képletével kiszámított pontszámot az ajánlatkérő az adott étkezés súlyszámával megszorozza, majd összesíti és az így kapott pontok összege adja az ajánlattevőnek az **Ár szempontra kapott pontját.**

8. AZ ELJÁRÁS EREDMÉNYE, A SZERZŐDÉS MEGKÖTÉSE

1. A Bírálóbizottság szakvéleményt készít a döntéshozó részére, amelyben javaslatot tesz az eljárás eredményességére vagy eredménytelenségére, valamint eredményesség esetén a nyertes ajánlattevőre.
2. Az eljárás eredményéről és nyerteséről Zalaszentgrót Város Önkormányzatának Képviselő-testülete dönt.
3. A beszerzési eljárás eredményéről az ajánlatkérő az ajánlattevőket a beszerzési eljárást lezáró döntésének közvetlen egyidejű megküldésével értesíti.
4. Az ajánlatkérő a szerződést a beszerzési eljárás nyertesével köti meg.

**II. MŰSZAKI LEÍRÁS – A FELADAT MEGHATÁROZÁSA**

Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésének a folyamatos biztosítása az alábbi adagszámokban, időszakokban, helyszíneken, időpontokban és időintervallumokban:

1. **Reggeli biztosítása**
   1. A Koncz Dezső Óvoda, Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény (***a továbbiakban: gyógypedagógiai intézmény***) kollégiumi tanulói számára reggeli biztosítása iskolai előadások napján, hétfőtől péntekig.

Éves várható adagszám: 4.900

Az étkeztetés időpontja: 07.15 és 07.45 óra között

Az étkeztetés helyszíne: a gyógypedagógiai intézmény székhelye, Zalaszentgrót, Zala u. 1.

* 1. A Zalaszentgróti Napköziotthonos Óvoda-Bölcsőde (***a továbbiakban: óvoda ill. bölcsőde***) **bölcsődéseinek** számára reggeli biztosítása egész évben bölcsődei nevelési napokon, hétfőtől péntekig.

Éves várható adagszám: 4.200

Az étkeztetés időpontja: 08.00 és 09.00 óra között

Az étkeztetés helyszínei: a bölcsőde telephelye, Zalaszentgrót, Ady E. u. 2.

1. **Tízórai biztosítása**
   1. A **bölcsőde** számára tízóra biztosítása egész évben a bölcsődei nevelési napokon, hétfőtől péntekig.

Éves várható adagszám: 4.200

Az étkeztetés időpontja: 10.00 és 11.00 óra között

Az étkeztetés helyszínei: a bölcsőde telephelye, Zalaszentgrót, Ady E. u. 2.

* 1. Az **óvoda** számára tízóra biztosítása egész évben az óvodai nevelési napokon, hétfőtől péntekig.

Éves várható adagszám: 28.200

Az étkeztetés időpontja: 9.00 és 10.00 óra között

Az étkeztetés helyszínei: az óvoda székhelye és telephelye, Zalaszentgrót, Batthyány L. u. 28. és Zalaszentgrót, Ady E. u. 2.

* 1. A Deák Ferenc Általános Iskola és Gimnázium **(a továbbiakban: iskola**) számára tízórai biztosítása iskolai előadások napján, hétfőtől péntekig.

Éves várható adagszám: 27.400

Az étkeztetés időpontjai: az iskolában 08.45 és 10.00 óra között, a gyógypedagógiai intézményben 09.40 és 10.00 óra között

Az étkeztetés helyszínei: az iskola székhelye és feladat-ellátási helye, Zalaszentgrót, Kossuth L. u. 11. és Zalaszentgrót, Ifjúság u. 2.

* 1. A ***gyógypedagógiai intézmény*** tanulói számára tízórai biztosítása iskolai előadások napján, hétfőtől péntekig.

Éves várható adagszám: 9.400

Az étkeztetés időpontja: 07.15 és 07.45 óra között

Az étkeztetés helyszíne: a gyógypedagógiai intézmény székhelye, Zalaszentgrót, Zala u. 1.

1. **Ebéd biztosítása**
   1. A **bölcsőde** számára ebéd biztosítása egész évben a bölcsődei nevelési napokon, hétfőtől péntekig.

Éves várható adagszám: 4.200

Az étkeztetés időpontja: 11.30 és 13.00 óra között

Az étkeztetés helyszínei: az óvoda székhelye és telephelye, Zalaszentgrót, Batthyány L. u. 28. és Zalaszentgrót, Ady E. u. 2.

* 1. **Óvoda** számára ebéd biztosítása egész évben az óvodai nevelési napokon, hétfőtől péntekig.

Éves várható adagszám: 28.200

Az étkeztetés időpontja: 12.00 és 13.30 óra között

Az étkeztetés helyszínei: az óvoda székhelye és telephelye, Zalaszentgrót, Batthyány L. u. 28. és Zalaszentgrót, Ady E. u. 2.

* 1. . Az **iskola** számára ebéd biztosítása
     1. Az **iskola** számára **normál menüválasztásos ebéd** biztosítása iskolai előadások napján, hétfőtől péntekig.

Az étkeztetés időpontjai: a 11.45 és 15.00 óra között

Az étkeztetés helyszínei: az iskola székhelye és feladat-ellátási helye, Zalaszentgrót, Kossuth L. u. 11. és Zalaszentgrót, Ifjúság u. 2

* + 1. Az **iskola** számára **emelt nyersanyagtartalmú ebéd** biztosítása iskolai előadások napján, hétfőtől péntekig.

Az étkeztetés időpontjai: a 11.45 és 15.00 óra között

Az étkeztetés helyszínei: az iskola székhelye és feladat-ellátási helye, Zalaszentgrót, Kossuth L. u. 11.

Éves várható adagszám a 3.3.1 és 3.3.2. tekintetében összesen: 50 000

* 1. A **gyógypedagógiai intézmény** számára ebéd biztosítása iskolai előadások napján, hétfőtől péntekig.

Éves várható adagszám: 9.700

Az étkeztetés időpontjai: hétfőtől csütörtökig 12.00 és 14.30 óra között, pénteken 11.15 és 13.00 óra között

Az étkeztetés helyszínei: a gyógypedagógiai intézmény székhelye, Zalaszentgrót, Zala u. 1.

* 1. A **város szociális étkeztetési** feladatellátása keretében szociális ebéd biztosítása egész évben munkanapokon, hétfőtől péntekig.

Éves várható adagszám: 24.000

Az étkeztetés időpontja: 12.00 és 13.30 óra között

Az étkeztetés helyszínei: a Zalaszentgróti Szociális, Család-, és Gyermekjóléti Központ székhelye (Zalaszentgrót, Batthyány L. u. 32.), illetve Zalaszentgrót város közigazgatási területe házhozszállítással, valamint igény szerint a szociális étkeztetés kapcsán a Zalaszentgrót és környező települések Intézményfenntartó Társulásához (a továbbiakban: Társulás) tartozó egyéb települések (jelenleg: Kallósd, Sénye, Tekenye) területe egy adott helyszínen történő átadással.

1. **Uzsonna biztosítása**
   1. A **bölcsőde** számára uzsonna biztosítása egész évben a bölcsődei nevelési napokon, hétfőtől péntekig.

Éves várható adagszám: 4.200

Az étkeztetés időpontja: 15.00 és 15.30 óra között

Az étkeztetés helyszínei: az óvoda székhelye és telephelye, Zalaszentgrót, Batthyány L. u. 28. és Zalaszentgrót, Ady E. u. 2.

* 1. Az **óvoda** számára uzsonna biztosítása egész évben az óvodai nevelési napokon, hétfőtől péntekig.

Éves várható adagszám: 27.000

Az étkeztetés időpontja: 15.00 és 15.30 óra között

Az étkeztetés helyszínei: az óvoda székhelye és telephelye, Zalaszentgrót, Batthyány L. u. 28. és Zalaszentgrót, Ady E. u. 2.

* 1. Az **iskola** számára uzsonna biztosítása iskolai előadások napján, hétfőtől péntekig.

Éves várható adagszám: 27.400

Az étkeztetés időpontjai: az iskolában 15.30 és 16.00 óra között

Az étkeztetés helyszínei: az iskola székhelye és feladat-ellátási helye, Zalaszentgrót, Kossuth L. u. 11. és Zalaszentgrót, Ifjúság u. 2.,

* 1. A **gyógypedagógiai intézmény** számára uzsonna biztosítása iskolai előadások napján, hétfőtől péntekig.

Éves várható adagszám: 9.000

Az étkeztetés időpontjai: hétfőtől csütörtökig 15.00 és 15.30 óra között

Az étkeztetés helyszínei: a gyógypedagógiai intézmény székhelye, Zalaszentgrót, Zala u. 1.

1. **Vacsora biztosítása**
   1. A **gyógypedagógiai intézmény** kollégiumi tanulói számára vacsora biztosítása iskolai előadások napján, hétfőtől csütörtökig.

Éves várható adagszám: 3.700

Az étkeztetés időpontja: 18.30 és 19.00 óra között

Az étkeztetés helyszíne: a gyógypedagógiai intézmény székhelye, Zalaszentgrót, Zala u.

1. **Szünidei gyermekétkeztetés biztosítása** 
   1. Szünidei gyermekétkeztetés biztosítása 5 hónapos kortól 6 éves korig nevelési és tanítási szüneti napokon hétfőtől péntekig.

Éves várható adagszám: 200

Az étkeztetés időpontja: 11.30 és 14.00 óra között.

Az étkeztetés helyszíne: Zalaszentgrót, Ifjúság u. 2. étkezője, illetve elvitelre/kiszállítással

* 1. Szünidei gyermekétkeztetés biztosítása 7 éves kortól 18 éves korig nevelési és tanítási szüneti napokon hétfőtől péntekig.

Éves várható adagszám: 800

Az étkeztetés időpontja: 11.30 és 14.00 óra között.

Az étkeztetés helyszíne: Zalaszentgrót, Ifjúság u. 2. étkezője, illetve elvitelre/kiszállítással

Az 1-6. pontokban leírt szolgáltatások megkezdésének időpontja: **2023. július 1.**

A nyertes ajánlattevő az elkészített ételeket az étkezési helyszínekre szállítja, adott esetben gondoskodik a melegen tartásukról és a szerződéstervezetben meghatározott kivételekkel, a tálalásukról

**Eltérés az adagszámoktól és az étkezés lemondása**

Az éves adagszám az ellátottak igénybevétele alapján alakul.

Az igényelt étkezés különösen indokolt esetben az tárgynapon 8.00 óráig lemondható.

**KÖVETELMÉNYEK AZ AJÁNLATTEVŐVEL SZEMBEN**

A teljesítés során a nyertes ajánlattevő:

1. kötelezettséget vállal arra, hogy az ételeket az étkezés napján, Zalaszentgróton készíti el oly módon és időben, hogy az ebédek és a meleg vacsora lehetőleg újramelegítés nélkül, melegen tartással őrizzék meg hőmérsékletüket, a reggelire, tízóraira, ebédre, uzsonnára és vacsorára felszolgált péksütemények készítésére pedig szintén a fogyasztás napján kerül sor.
2. kötelezettséget vállal arra, hogy a Zalaszentgróti Önkormányzattól (al)bérleti díj ellenében használatba veszi a főzőkonyha, a tálalókonyhák és az ebédlő működtetésére alkalmas alábbi helyiségeket:

* a Zalaszentgrót, Ifjúság utca 2. szám alatti főzőkonyhát,
* a Zalaszentgrót, Kossuth utca 11. szám alatti tálalókonyhát,
* a Zalaszentgrót, Zala u. 1. szám alatti tálalókonyhát és ebédlőt.

A (al)bérleti díj mértéke:

* a Zalaszentgrót, Ifjúság utca 2. szám alatti főzőkonyha esetében: évi 1.538.260,- Ft + ÁFA
* a Zalaszentgrót, Kossuth utca 11. szám alatti tálalókonyha esetében: évi 401.510,- Ft + ÁFA
* a Zalaszentgrót, Zala u. 1. szám alatti tálalókonyha és ebédlő esetében: évi bruttó 50.000,- Ft,

1. kötelezettséget vállal arra, hogy:

* a Zalaszentgrót, Ifjúság u. 2. szám alatti főzőkonyha berendezéseit a feladat ellátásához szükséges mértékben oly módon kiegészíti, hogy az ételek helyben való elkészítése *– a főzés és a sütés –* a várható adagszámokra tekintettel - a helyi tálalással együtt - biztonságosan lebonyolítható legyen, továbbá vállalja a főzőkonyha működési engedélyének beszerzését,
* a Zalaszentgrót, Kossuth u. 11. szám alatti tálalókonyhát ellátja a tálaláshoz szükséges eszközökkel, továbbá vállalja a tálalókonyha működési engedélyének beszerzését,
* a Zalaszentgrót, Zala u. 1. szám alatti tálalókonyhát ellátja a tálaláshoz szükséges eszközökkel, továbbá vállalja a tálalókonyha működési engedélyének beszerzését.
* biztosítja a feladat ellátásához szükséges főző és tálaló személyzetet
* kötelezettséget vállal arra, hogy a feladat ellátásához szükséges főző és tálaló személyzet biztosítása során lehetőség szerint, legalább 70%-os arányban, helyi, Zalaszentgrót város közigazgatási területén állandó lakcímmel rendelkező munkavállalókat alkalmaz.
* igény esetén, dietetikus közreműködésével, az igényelt adagszámban biztosítja a speciális étrendre szoruló személyek ellátását is.
* kötelezettséget vállal az étkezés során keletkező ételhulladék biztonságos elszállítására, a konyhák és a konyhákat magába foglaló épületrészek üzemszerű használatából származó működési, állagmegóvási, karbantartási költségek vállalására és a hibák elhárítására.

1. az éves szinten felhasznált zöldség és gyümölcs alapanyagok ***legalább 20%-***át köteles ***helyi termelőtől*** beszerezni.

*A helyi termelő és a helyi termék fogalmát az alábbiak szerint kell értelmezni.*

*Jelen beszerzési eljárás alapján kötött szerződés értelmében helyi terméknek minősül minden élelmiszeripari nyersanyag, félkész termék és feldolgozott termék, amelyet:*

* *a zalaszentgróti járás területén és/vagy Zalaszentgrót város közigazgatási határától számított 30 kilométeren belül állítanak elő,*
* *a félkész termék és a feldolgozott termék előállítás során legalább 50%-ban a zalaszentgróti járás területén és/vagy Zalaszentgrót város közigazgatási határától számított 30 kilométeren belül termelt alapanyagot használnak fel*
* *az előállítás során legalább 50%-ban a zalaszentgróti járás területén élő munkaerőt alkalmaznak.*
* *a élelmiszeripari nyersanyagot, félkész terméket és feldolgozott terméket helyi termelő állítja elő*.

*Jelen beszerzési eljárás alapján kötött szerződés értelmében helyi*

*termelőnek minősül:*

* *a zalaszentgróti járás területén élő őstermelő*
* *a zalaszentgróti járás területén élő mezőgazdasági kistermelő*
* *a zalaszentgróti járás területén bejegyzett mezőgazdasági és/vagy élelmiszeripari tevékenységet végző egyéni, és társas vállalkozás*
* *a zalaszentgróti járás területén bejegyzett mezőgazdasági és/vagy élelmiszeripari tevékenységet végző szövetkezet, és szociális szövetkezet*
* *a zalaszentgróti és a zalaszentgróti járás területén működő önkormányzatok, melyek a közmunka program keretében mezőgazdasági és/vagy élelmiszeripari nyersanyagot, félkész terméket és feldolgozott terméket állítanak elő.*

1. kötelezettséget vállal arra, hogy az éves alapanyag-felhasználási helyi termék kvótán (20%) felül, az idényjellegű zöldségek és gyümölcsök érési időszakában, a zöldség és gyümölcs alapanyagok ***legalább 80%-át idényjellegű termékekből állítja elő***, lehetőség szerint mellőzve a félkész és fagyasztott termékek használatát.
2. kötelezettséget vállal arra, hogy a tésztafélék előállítása során teljes egészében mellőzi a fagyasztott termékek használatát.
3. a szolgáltatás nyújtása alatt mindvégig betartja a beszerzési eljárás során tett vállalásokat, továbbá a közélelmezésre vonatkozó hatályos jogszabályokat és előírásokat, különös tekintettel az ajánlattételi felhívás megjelentetésekor hatályban lévő:

* 37/2014. (IV.30.) EMMI rendeletet a közétkeztetésre vonatkozó táplálkozás egészségügyi előírásokról
* 68/2007. (VII.26.) FVM-EÜM-SZMM együttes rendeletet az élelmiszer előállítás és forgalomba hozatal egyes élelmiszer higiéniai feltételeiről és az élelmiszerek hatósági ellenőrzéséről
* 852/2004/EK rendeletet az élelmiszer higiéniáról
* 62/2011. (VI.30.) VM rendeletet a vendéglátó-ipari termékek előállításának és forgalomba hozatalának élelmiszerbiztonsági feltételeiről
* 2008. évi XLVI. törvényt az élelmiszerláncról és hatósági felügyeletéről
* Magyar Élelmiszerkönyv rendelkezéseit.

1. a kötelezettséget vállal arra, hogy a Zalaszentgrót és környező települések Intézményfenntartó Társulása által fenntartott Zalaszentgróti Szociális, Család-, és Gyermekjóléti Központ intézmény révén biztosított szociális étkezés keretében a főzőkonyhában elkészített étel egy részét a rászoruló igénylőknek kiszállítja. A kiszállítás Zalaszentgrót város közigazgatási területére házhoz történő szállítással, és a Társuláshoz tartozó egyéb települések (jelenleg: Kallósd, Sénye, Tekenye községek) területére, egy adott helyszínen történő átadással történik.
2. kötelezettséget vállal arra, hogy az önkormányzati rendezvények étkeztetését évente legfeljebb 5 alkalommal önköltségi áron biztosítja.

**III. A HELYISÉGEK HASZNÁLATÁRA VONATKOZÓ RENDELKEZÉSEK**

**(A szerződéstervezet V. fejezetében foglaltakkal szó szerint megegyező formában)**

"1./ A Vállalkozó kötelezettséget vállal arra, hogy az III./5./ pontban meghatározott, időleges használatába adott helyiségeket, valamint az azokhoz tartozó, átadás-átvételi jegyzőkönyvben rögzített berendezési és felszerelési tárgyakat elsődlegesen - a Zalaszentgrót, Kossuth u. 11. szám alatti, valamint a Zalaszentgrót, Zala u. 1. szám alatti tálalókonyhák tekintetében kizárólagosan - a jelen szerződésben meghatározott közétkeztetési feladatok ellátására használhatja.

2./ A Megrendelő kijelenti és szavatol azért, hogy a szerződés fennállása alatt a használatba adott helyiségek rendeltetésszerű használatra alkalmasak. A Vállalkozó a használatába adott vagyont kizárólag a Megrendelő előzetes hozzájárulásával adhatja harmadik személy részére használatba, annak tudomásulvételével, hogy a harmadik személy magatartásáért úgy felel, mintha a vagyont maga használná.

3./ A Vállalkozó a használatába adott vagyont rendeltetésszerűen, a közvagyont használó személytől elvárható gondossággal, a vonatkozó biztonsági előírások betartásával, valamint mások jogainak és törvényes érdekeinek sérelme nélkül köteles használni.

4./ A szerződés időtartama alatt a Vállalkozó felelős a használatába adott ingatlanokkal kapcsolatos érintésvédelmi, tűzvédelmi, munkavédelmi és környezetvédelmi rendelkezések betartásáért és betartatásáért, valamint köteles az ezek kapcsán felmerülő költségeket viselni.

5./ A Vállalkozó saját költségén köteles gondoskodni a használatába adott vagyon állagának megóvásáról, a szükséges - szerkezeti karbantartásnak nem minősülő - felújítások, pótlások, cserék kivitelezési munkálatainak elvégzéséről, az átvételkori állapot megfelelő szinten tartásáról, a keletkezett kommunális hulladék elszállíttatásáról, valamint a helyiségek tisztántartásáról. A Zalaszentgrót, Ifjúság u. 2. szám alatti főzőkonyha, valamint a Zalaszentgrót, Kossuth u. 11. szám alatti tálalókonyha vonatkozásában a tisztántartási kötelezettség kiterjed az ezen helyiségekhez tartozó ebédlők rendszeres takarítására is.

6./ A Vállalkozó a használatba vett helyiségekben a Megrendelő előzetes írásbeli hozzájárulása nélkül átalakítást, értéknövelő beruházást nem végezhet. Ha a szerződés fennállása alatt a Vállalkozó a Megrendelő hozzájárulásával értéknövelő beruházást végzett, úgy Szerződő felek a szerződés megszűnésekor számolnak el az ekkor kimutatható értéknövekedéssel. A Megrendelő hozzájárulása nélkül elvégzett értéknövelő beruházások megtérítését a Vállalkozó nem követelheti.

7./ A Vállalkozó felel minden olyan kárért, amely rendeltetésellenes vagy nem szerződésszerű használat következménye. A Megrendelő - a Vállalkozó működésének zavarása nélkül - előzetes értesítést követően jogosult ellenőrizni a használatba adott vagyon rendeltetésszerű használatát. Az írásbeli felszólítás ellenére rendeltetésellenesen vagy nem szerződés szerint folytatott használat súlyos szerződésszegésnek minősül.

8./ A Megrendelő a helyiségekben elhelyezett, a Vállalkozó tulajdonát képező vagyontárgyakért felelősséget nem vállal. A Vállalkozó ezen vagyontárgyakra biztosítási szerződést köthet.

9./ A Vállalkozó köteles a használatába adott helyiségek közüzemi (villamos energia-, gáz-, víz- és csatornaszolgáltatás, valamint kéményseprő-ipari közszolgáltatás) díjait viselni az alábbiak szerint:

9.1./ A Zalaszentgrót, Zala u. 1. szám alatti tálalókonyha vonatkozásában:

9.1.1./ Szerződő felek megállapodnak abban, hogy a közüzemi díjak megállapítása a Megrendelő által a tálalókonyhát magában foglaló gyógypedagógiai intézmény fenntartójával megkötött bérleti szerződés feltételeivel megegyezően, az intézmény villamos energia-, víz- és csatorna-, valamint gázszolgáltatási közüzemi díjaiból 4 %, azaz négy százalék mértékű, legfeljebb azonban havi bruttó 120.000,- Ft, azaz bruttó egyszázhúszezer forint összegű rezsidíj-átalány formájában történik, melyet a havonta kiállított számla kézhezvételétől számított 15 napon belül átutalással kell kiegyenlíteni a Megrendelő OTP Bank Nyrt.-nél vezetett **11749053-15432443** számú bankszámlájára.

10./ A Vállalkozó használatába adott helyiségek bérleti, illetve albérleti díjai a következők:

10.1./ a Zalaszentgrót, Ifjúság u. 2. szám alatti főzőkonyha éves bérleti díja:

nettó 1.538.260,- Ft + ÁFA, azaz nettó egymillió-ötszázharmincnyolcezer-kettőszázhatvan forint + ÁFA,

10.2./ a Zalaszentgrót, Kossuth u. 11. szám alatti tálalókonyha éves bérleti díja:

Nettó 401.510,- Ft + ÁFA, azaz nettó négyszázegyezer-ötszáztíz forint + ÁFA,

10.3./ a Zalaszentgrót, Zala u. 1. szám alatti tálalókonyha és ebédlő éves albérleti díja:

bruttó 50.000,- Ft, azaz bruttó ötvenezer forint.

11./ A Megrendelő a bérleti díjak havi összegéről számlát állít ki, melynek kiegyenlítésére az V./9.3.1./ pont irányadó."

**IV. A SZOLGÁLTATÁS ELLENÉRTÉKE, ELSZÁMOLÁSI RENDELKEZÉSEK**

**(A szerződéstervezet IV. fejezetében foglaltakkal szó szerint megegyező formában)**

"1./ A Megrendelő rögzíti, a Vállalkozó pedig tudomásul veszi, hogy a közétkeztetéssel kapcsolatos pénzügyi-gazdasági feladatokat a Megrendelő látja el.

2./ A Vállalkozó kötelezettséget vállal arra, hogy a tárgyhónapra vonatkozó teljesítésről a hónap utolsó napjától számított 5 napon belül kimutatást készít, melyet a Megrendelő leigazol.

3./ A Vállalkozó a teljesítésigazolás alapján havonta számlát állít ki, melynek kiegyenlítésére a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésében előírtakkal összhangban, a teljesítéstől számított 30 napon belül banki átutalással kerül sor a Vállalkozó……………………………… számú bankszámlájára. A Vállalkozó tudomásul veszi, hogy a teljesítésigazolások a számlák kötelező mellékletét képezik.

4./ Szerződő felek a szolgáltatás ellenértékének alapjául szolgáló díjtételeket az alábbiak szerint rögzítik:

|  |  |  |  |
| --- | --- | --- | --- |
| **Megnevezés** | **a)**  **Nyersanyag** | **b)**  **Rezsidíj** | **Összesített bruttó ár**  **a) + b)**  **HUF** |
| A gyógypedagógiai intézmény kollégiumában biztosítandó reggeli adagonkénti egységára |  |  |  |
| A bölcsődei reggeli adagonkénti egységára |  |  |  |
| A bölcsődei tízórai adagonkénti egységára |  |  |  |
| Az óvodai tízórai adagonkénti egységára |  |  |  |
| Az iskolai intézményi tízórai adagonkénti egységára |  |  |  |
| A gyógypedagógiai intézményi tízórai adagonkénti egységára |  |  |  |
| A bölcsődei ebéd adagonkénti egységára |  |  |  |
| Az óvodai ebéd adagonkénti egységára |  |  |  |
| Az iskolai normál menüválasztásos intézményi ebéd adagonkénti egységára |  |  |  |
| Az iskolai intézményi emelt nyersanyagtartalmú ebéd adagonkénti egységára |  |  |  |
| A gyógypedagógiai intézményi ebéd adagonkénti egységára |  |  |  |
| A szociális ebéd adagonkénti egységára |  |  |  |
| A bölcsődei uzsonna adagonkénti egységára |  |  |  |
| Az óvodai uzsonna adagonkénti egységára |  |  |  |
| Az iskolai intézményi uzsonna adagonkénti egységára |  |  |  |
| A gyógypedagógiai intézményi uzsonna adagonkénti egységára |  |  |  |
| A gyógypedagógiai intézmény kollégiumában biztosítandó vacsora adagonkénti egységára |  |  |  |
| Szünidei gyermekétkeztetés ebéd adagonkénti egységára. (5 hónapos kortól 6 éves korig) |  |  |  |
| Szünidei gyermekétkeztetés ebéd adagonkénti egységára. (7 éves kortól 18 éves korig) |  |  |  |

5./ A megállapított szolgáltatási díj valamennyi, a szolgáltatáshoz kapcsolódó költségre fedezetet nyújt, azon túl a Vállalkozó semmilyen jogcímen nem jogosult többletköltséget érvényesíteni.

6./A Szerződő felek megállapodnak abban, hogy a Vállalkozó jelen szerződés IV.4 pontjában meghatározott díjak mértékének felülvizsgálatát jogosult évente legfeljebb 2 alkalommal írásban kezdeményezni. A díjemelés mértéke legfeljebb a KSH által tárgyévet megelőző évre vonatkozóan közzétett fogyasztói árindex mértéke lehet.

**V. ÁRAZATLAN KÖLTSÉGVETÉS**

|  |  |  |  |
| --- | --- | --- | --- |
| **Megnevezés** | **a)**  Nyersanyag-norma  **0, vagy 5 forint**ra kerekített összeg | **b)**  Vállalkozói díj, ami tartalmazza az ajánlattevő valamennyi költségét és díját | **Összesített**  **bruttó ár**  **a) + b)**  **HUF** |
| 1. A gyógypedagógiai intézmény kollégiumában biztosítandó reggeli adagonkénti egységára |  |  |  |
| 2. A bölcsődei reggeli adagonkénti egységára |  |  |  |
| 3.A bölcsődei tízórai adagonkénti egységára |  |  |  |
| 4. Az óvodai tízórai adagonkénti egységára |  |  |  |
| 5. Az iskolai intézményi tízórai adagonkénti egységára |  |  |  |
| 6.A gyógypedagógiai intézményi tízórai adagonkénti egységára |  |  |  |
| 7. A bölcsődei ebéd adagonkénti egységára |  |  |  |
| 8. Az óvodai ebéd adagonkénti egységára |  |  |  |
| 9.Az iskolai intézményi normál menüválasztásos ebéd adagonkénti egységára |  |  |  |
| 10.Az iskolai intézményi emelt nyersanyagtartalmú ebéd adagonkénti egységára |  |  |  |
| 11. A gyógypedagógiai intézményi ebéd adagonkénti egységára |  |  |  |
| 12.A szociális ebéd adagonkénti egységára |  |  |  |
| 13. A bölcsődei uzsonna adagonkénti egységára |  |  |  |
| 14.Az óvodai uzsonna adagonkénti egységára |  |  |  |
| 15. Az iskolai intézményi uzsonna adagonkénti egységára |  |  |  |
| 16. A gyógypedagógiai intézményi uzsonna adagonkénti egységára |  |  |  |
| 17.A gyógypedagógiai intézmény kollégiumában biztosítandó vacsora adagonkénti egységára |  |  |  |
| 18.Szünidei gyermekétkeztetés ebéd adagonkénti egységára. (5 hónapos kortól 6 éves korig) |  |  |  |
| 19. Szünidei gyermekétkeztetés ebéd adagonkénti egységára. (7 éves kortól 18 éves korig) |  |  |  |